素雲濃恭迎

素雲濃·恭迎係泰王國嘅一個女影星，響曼谷出世。渠係東泰彩瓊騷府嘅人。渠爹哋叫菴雷·恭迎，係一個老師，媽咪叫烏邦叻·恭迎，響農業部做緊幹部，屋企重有個細佬叫亞彼斯·恭迎。

渠細路女嗰陣時，跟亞嬤住喺北柳府，3、4歲就搬咗去曼谷開始學演戲，10歲左右開始上電視度做童星，啲觀眾都好鍾意渠趣致同埋可愛。收尾渠憑響電影《ดาวพระศุกร์ 》度嘅演出紅咗，嗰部戲話一個叫阿星嘅女仔響細個時畀親生老竇老母拋棄咗，但大個咗之後成為靚女好多人鍾意，最後渠唔單止搵到真愛，重幾經波折搵番個親生老竇添。嗰陣時泰國啲電臺日日都播渠主唱嘅嗰支電影主題曲《แค่รักก็พอ》，好催人落淚。

唔知係唔係響嗰部片度個名改得好，素雲濃之後就好行「星運」啦，一直片約唔斷。幾乎年年啲泰國觀眾都選渠為「最受歡迎嘅娛樂人」，開頒獎會上臺攞獎嘅次數多到渠自己都記唔得。

收尾渠搵到時間去曼谷朗西間私立大學度讀書，一邊讀書一邊重保持活躍，周時出吓臺，又利用課餘時間練番細個時好鍾意玩嘅溜真冰，幾年後終於有幾會，渠參加全泰國職業溜冰比賽得到冠軍做埋一個體育人才。

而家素雲濃重響曼谷做緊模特兒同埋電臺嘅節目主持人。有間化妝品公司搵咗渠做代言人，聽講每年畀成千萬泰銖咁多，雖然條數唔係畀渠一個人兜曬，不過都話得係「成世吃唔晒」啦。

講錯一句話，累死成國人 
2003年1月啲柬埔寨報章紛載素雲濃話過一句：「個吳哥古窟本來係屬於泰國嘅」。之後啲柬國民眾就一個個去晒街度鬼殺咁嘈，金邊重有騷亂發生，啲暴民去到泰王國大使館門前示威，燒咗幾面泰國旗重嫌唔夠喉，索性掟幾個燃燒彈入大使館成間屋燒晒。燒完使館又搵其他泰國人響金邊開嘅鋪頭同埋商務辦度，周圍猛咁掟嘢、搶嘢、同埋燒屋，搞到班響金邊投咗資嘅泰僑個個都損失到雞毛鴨血，第日提起去外國投資都話咪搞我啦！

其實，渠確實係講過呢番話，不過係響部戲度照住啲師爺寫嘅臺詞來噏，呢個絕對唔代表渠自己嘅睇法。班金邊報紙啲老記成日亂噏嘢唔使負責任，呢次卒之俾佢哋搞到單嘢咁大，政府事後追查係邊個謠言惑眾，拉咗十幾個入去，有人重俾人判咗「長徒」十幾年都出唔到來。

演過嘅番鹼劇 

Mon Ruk Luktung (2005年1月)
Sapai Tornado (2005年8月)
Lhong Ngao Jun (2006年2月)
Duang Jai Patiharn (2006年7月)
Kol Ruk Game Payabath (2006年10月)
Pu Soom Fao Suff (2007年3月)
 Sai Yaai Sawad

連續劇集 
Sawan Babb
Ru Tau Mua Ja Tai
Ratree Phirap
Chomrom Tor Tarn Puying
Ma Mia
Hom Klin Kwam Ruk
Duchanee Nang
Phan Nung Ratree
Siam Manusti
Majurat Ting-Tong 
Ngern Ngern Ngern
Ru Fa Yang Fa Yu
Thong Lang Pra
Mae Pra Thorranee
Kum Mun Sunya

電影 
Numtaohoo & Kru rabearb
Song Jabb Nung jeed
Kongroi Ha Soon Nung : Tung Jai ja tak, tae mai tak theaw
Mai tee, Poo Kan and Soi tee
Budsabaa Suay Prieow Gap Song Kieow Gling
Ee Som Soom Whang

樂曲 
《แค่รักก็พอ》 - Kae Ruk Gor Por 
Waan Fah Sai (廣告曲)
Mon Ruk Luktung

主持嘅節目 
 จันทร์พันดาว - Jhan Phun Dao
 07 โชว์  - 07騷(Show)

注解

泰國七號電視臺節目指南
 Kob嘅國際粉絲論壇
 Kob嘅泰國粉絲論壇
 Kobclub-即係粉絲俱樂部
 Suvanant Kongying嘅戲劇片段
 泰國娛樂界當紅女影星介紹
 素雲濃完全資訊

泰國人
電影女演員
童星